**Teemu Matias Aalto** (s. 30. maaliskuuta 1978 Kokkola) on uransa lopettanut jääkiekkoilija, joka oli pelipaikaltaan puolustaja. Aalto tunnettiin erityisesti kovasta laukauksestaan.

Ura
---

### Seurajoukkueura

Aalto aloitti pelaamisen kotikaupungissaan Kokkolassa Hermeksessä, mutta siirtyi vuonna 1994 Tapparan B-nuoriin ja oli heti voittamassa kahta peräkkäistä B-nuorten Suomen-mestaruutta. Aalto pelasi Tapparassa myös A-nuorten ykkösdivisioonaa. Hän sai kuitenkin kaudella 1996–1997 mahdollisuuden pelata I-divisioonaa myös miesten tasolla Hermeksessä, niin hän palasi sinne ja sai divisioonassa hopeaa 1998. Seuraava kausi Hermeksessä toi Aallolle 48 ottelussa 38 pistettä ja tämä herätti liigajoukkueiden kiinnostuksen.

Kaudeksi 1999–2000 Aalto siirtyi Hämeenlinnan Pallokerhoon SM-liigaan. Kaudella 2001–2002 Aalto nousi liigan puolustajien eliittiin oltuaan puolustajien pistepörssin kuudes 30 pisteellään. Hän kehittyi paljon kauden aikana, eikä enää ollut vaikeuksissa liigan vauhdissa, ja pystyi käyttämään paremmin kovaa lyöntilaukaustaan.

HPK:ssa Aalto pelasi viisi kautta ja voitti kolme SM-pronssia. Kaudeksi 2004–2005 Aalto siirtyi Ruotsin Elitserieniin Timrån riveihin. Timrån pelien loputtua runkosarjaan keväällä 2006 Aalto siirtyi Sveitsin pääsarjaan SC Berniin pelaamaan pudotuspelejä. Vatsataudin ja joukkueen putoamisen jälkeen pelit siellä jäivät yhteen, mutta jatkuivat Sveitsin kakkosliigassa HC Sierren riveissä.

Tapparaan Aalto palasi kaudeksi 2006–2007 2+1-vuotisella sopimuksella. Kaudella 2007–2008 Aalto voitti SM-liigan puolustajien pistepörssin 40 pisteellään. Tappara oli kauden päätteeksi liigassa kolmas, joka oli Aallon neljäs pronssimitali SM-liigassa.

Keväällä 2008 Aalto siirtyi takaisin Ruotsin Elitserieniin, kun hän teki sopimuksen Linköpingin kanssa. Aalto kävi kuitenkin seuralle liian kalliiksi, joten 3. elokuuta 2009 Aalto ja Linköping purkivat sopimuksensa. Seuran urheilutoimenjohtajan Johan Hemlinin mukaan sopimuksen purkaminen johtui puhtaasti taloudellisista syistä.

Aalto sai valita Oulun Kärppien ja ruotsalaisen HV71:n väliltä, ja 5. elokuuta ilmoitettiin että Aalto oli tehnyt Kärppien kanssa kahden vuoden sopimuksen. Kauden 2009–2010 jälkeen Aalto ja Oulun Kärpät purkivat sopimuksen ja Aalto siirtyi Rauman Lukkoon kaksivuotisella sopimuksella. Hän pelasikin Lukossa kaksi kautta, ja keväällä 2011 hän oli voittamassa SM-pronssia. Kauden 2011–2012 jälkeen Aalto siirtyi takaisin Tapparaan, jonka kanssa teki 2+1-vuotisen sopimuksen. Aalto siirtyi Tapparasta Tampereen Ilvekseen kaudeksi 2016–2017. 

5. toukokuuta 2017 Aalto ilmoitti lopettavansa uransa 39-vuotiaana.

### Maajoukkueura

Aalto pelasi satunnaisia maaotteluja niin alle 16-, 18-, 19- kuin 20-vuotiaidenkin maajoukkueessa. Yhteensä juniorimaaotteluja kertyi 15 kappaletta ilman maaleja.

Aalto pelasi pääsarjakiekkoilua seitsemän kautta ennen kuin teki kaudella 2006–2007 ensiesiintymisensä maajoukkueessa aikuisten tasolla. Aalto oli jopa lähellä MM-kisapaikkaa vuonna 2007, mutta putosi Janne Pesosen kanssa viimeisenä ryhmästä.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 1996–1997 | Hermes | I-div | 43 | 1 | 8 | 9 | 18 | 3 | 0 | 0 | 0 | 0 |
| 1997–1998 | Hermes | I-div | 41 | 7 | 12 | 19 | 14 | 7 | 0 | 2 | 2 | 8 |
| 1998–1999 | Hermes | I-div | 48 | 14 | 24 | 38 | 54 | 3 | 0 | 1 | 1 | 4 | Kakkostähdistö |
| 1999–2000 | HPK | SML | 54 | 3 | 7 | 10 | 12 | 8 | 0 | 0 | 0 | 0 |
| 2000–2001 | HPK | SML | 53 | 3 | 9 | 12 | 34 | – | – | – | – | – |
| 2001–2002 | HPK | SML | 56 | 13 | 17 | 30 | 40 | 8 | 0 | 1 | 1 | 4 |
| 2002–2003 | HPK | SML | 54 | 9 | 15 | 24 | 34 | 13 | 2 | 1 | 3 | 10 |
| 2003–2004 | HPK | SML | 56 | 13 | 13 | 26 | 38 | 8 | 1 | 2 | 3 | 10 |
| 2004–2005 | Timrå IK | SEL | 50 | 5 | 23 | 28 | 56 | 7 | 1 | 1 | 2 | 6 |
| 2005–2006 | Timrå IK | SEL | 49 | 3 | 17 | 20 | 52 | – | – | – | – | – |
|  | SC Bern | NLA | – | – | – | – | – | 1 | 0 | 0 | 0 | 0 |
|  | HC Sierre | NLB | – | – | – | – | – | 4 | 0 | 5 | 5 | 6 |
| 2006–2007 | Tappara | SML | 56 | 7 | 23 | 30 | 84 | 5 | 1 | 0 | 1 | 6 |
| 2007–2008 | Tappara | SML | 56 | 15 | 25 | 40 | 56 | 11 | 1 | 3 | 4 | 14 |
| 2008–2009 | Linköpings HC | SEL | 47 | 11 | 18 | 29 | 36 | 7 | 1 | 3 | 4 | 4 |
| 2009–2010 | Kärpät | SML | 52 | 13 | 13 | 26 | 54 | 10 | 0 | 2 | 2 | 10 |
| 2010–2011 | Lukko | SML | 57 | 8 | 19 | 27 | 44 | 12 | 0 | 4 | 4 | 8 |
| 2011–2012 | Lukko | SML | 54 | 9 | 21 | 30 | 54 | 3 | 0 | 1 | 1 | 4 |
| 2012–2013 | Tappara | SML | 58 | 6 | 22 | 28 | 50 | 15 | 5 | 7 | 12 | 16 |
| 2013–2014 | Tappara | SML | 50 | 6 | 10 | 16 | 42 | 19 | 0 | 1 | 1 | 14 |
| 2014–2015 | Tappara | SML | 59 | 11 | 24 | 35 | 26 | 20 | 2 | 6 | 8 | 14 |
| 2015–2016 | Tappara | SML | 50 | 4 | 21 | 25 | 18 | 14 | 2 | 0 | 2 | 2 |
| 2016–2017 | Ilves | SML | 60 | 4 | 16 | 20 | 44 | 10 | 0 | 3 | 3 | 0 |
| 15 kautta | yhteensä | SM-liiga | 825 | 124 | 255 | 379 | 630 | 156 | 14 | 31 | 45 | 112 |
| 3 kautta | yhteensä | Elitserien | 146 | 19 | 58 | 77 | 144 | 12 | 2 | 4 | 6 | 10 |

Lähteet
-------

* Teemu Aalto Eurohockey-sivustolla (englanniksi)
* Teemu Aalto The Internet Hockey Databasessa (englanniksi)
* Teemu Aalto *Elite Prospects*. Everysport Media Group AB.  (englanniksi)

### Viitteet

1. ↑  Jatkoaika.com: Erkinjuntti: "Ihan vahingossa ja tuurilla"
2. ↑  Verohallinto
3. ↑  HPK jatkosopimuksiin Sicakin, Aallon ja Sillanpään kanssa *jatkoaika.com*.  16.4.2002. Jatkoaika ry. Viitattu 29.4.2008.
4. ↑  Teemu Aalto suuntaa Ruotsiin *jatkoaika.com*.  8.4.2004. Jatkoaika ry. Viitattu 29.4.2008.
5. ↑  Tapparalle neljä uutta pelaajaa – Janne Ojanen jatkaa *jatkoaika.com*.  26.4.2006. Jatkoaika ry. Viitattu 29.4.2008.
6. 1 2  Teemu Aalto Linköpingin haaviin *jatkoaika.com*.  27.4.2008. Jatkoaika ry. Viitattu 29.4.2008.
7. ↑  Teemu Aalto lähti Linköpingistä *ksml.fi*.  3.8.2009. Keskisuomalainen.  Arkistoitu 7.8.2009. Viitattu 3.8.2009.
8. ↑  Teemu Aalto valitsi Kärpät *mtv3.fi*.  5.8.2009. MTV3 Oy. Viitattu 5.8.2009.
9. ↑  Teemu Aalto Lukon takalinjoille *jatkoaika.com*.  13.5.2010. Jatkoaika.com. Viitattu 11.10.2010.
10. ↑  Tappara esitteli ensi kauden joukkueensa  2.5.2012. Jääkiekon SM-liiga. Viitattu 7.5.2012. [vanhentunut linkki]
11. ↑
12. ↑  Leijonien MM-kisaryhmä nimetty *jatkoaika.com*.  24.4.2007. Jatkoaika ry. Viitattu 29.4.2008.